Bryan Adams

Bryan Guy Adams, (Kingston, 5 novenbre 1959) el ze un cantaudor , ghitarista, armoneghista, somejaro e ativista canadeze.

Adams el ze devenjùo famozo in Nord America co'l só àlbun de'l 1983 Cuts Like a Knife e el ze devenjesto na star mondiałe co'l só àlbun de'l 1984 Reckless, che'l ga produzesto algune de łe só canson pì famoze, tra cui Run to You, Summer of '69, It's Only Love e el só primo nùmaro uno  Heaven.
Inte'l 1991 el pùblega Waking Up the Neighbours, àlbun che'l includeva  (Everything I Do) I Do It for You, uno dei singołi pì vendùi a'l mondo, el resta par sèdaze setimane consecutive a'l top de ła Official Singles Chart, record tutora inbatùo, e 72 setimane inte ła top 20. Adams el ga anca razonzesto ła pozision nùmaro uno de ła Billboard Hot 100 co i singołi All for Love e Have You Ever Really Loved a Woman?; altri singołi de suceso i ze Can't Stop This Thing We Started, Please Forgive Me, I Finally Found Someone, When You're Gone e Here I Am.

El suceso discogràfego el razonze i apisi in Canada, Austrałia, Gran Bretanja, Irlanda, India, Portogało, Zarmània e Stati Unìi. In azonta in trentasincue ani de cariera el ga vendùo oltra 100 miłion de dischi, fra àlbun e singołi, in tuto el mondo. Inte'l 2008 el se clasifega a'l 38º posto inte ła łista de l'All-Time Top Artists, inte'l corso de'l 50º anivarsario de ła Billboard Hot 100 Charts. Inte'l 2015 el se clasifega a'l 42º posto inte ła łista de ła Greatest of All Time Hot 100 Artists de Billboard. Fin dai inisi de'l só parcorso muzegałe, insieme a'l só amigo Jim Vallance, el ga scrito e co-prodoto canson par artisti come Kiss, Tina Turner, Mötley Crüe, Joe Cocker, Bonnie Raitt, Céline Dion, Rod Stewart, Bonnie Tyler, Loverboy, Laura Pausini, Carly Simon, Ronan Keating, Neil Diamond, Johnny Hallyday, Bruce Springsteen, George Michael e Zucchero Fornaciari soło par sitarne alguni. Ła partnership Adams-Vallance, ła ga vinto el mazor nùmaro de SOCAN Awards inte ła storia: 28.

 Biografia 
miniatura|sinistra|Bryan Adams inte'l 2022
El nase da zenidori anglezi: Elizabeth Jane (nasùa Watson) e el capitan Conrad J. Adams, emigrà in Canada da Plymouth, in Inghiltera inte i ani '50. Só pare de Adams, un ofisiałe de Sandhurst inte l'ezèrsito britànego, el se ga unìo inte l'ezèristo canadezo e drioman el ga pasà el só tenpo cofà osarvador de łe Nasion Unìe par el mantenjimento de ła paze in Canada, che ło ga portà a deventar un diplomàtego canadeze foresto.

Adams el ga viazà co i só zenitori in posti diplomàeghi a Łizbona, in Portogało (ndove che'l ga frecuentà ła Carlucci American International School of Lisbon) e Viena, in Austria, inte i ani '60 e a Tel Aviv, in Izraełe inte i primi ani '70.

Cresùo a Ottawa, Adams el ga frecuentà el Colonel By Secondary School inte'l cuartier de Beacon Hill a Ottawa. Inte'l 1974, Adams, só mare e só fradeło minor Bruce i se ga trasferìo a North Vancouver mentre só pare l'è stà mandà a l'èstaro.

Adams el ze vegano da 30 ani; el ga mołà de manjar carne e łatisini inte'l 1989. El ga contà de łe só espariense co ła dieta a baze vezetałe inte na intarvista a Vegan Life Magazine inte'l 2016:

Adams no el se ga mai spozà. Inte i ani '90 el ga avùo na rełasion co ła modeła daneza Cecilie Thomsen. Adams e Alicia Grimaldi, só ex asistente parsonałe e deso cofondadora de ła The Bryan Adams Foundation, i ga avùo ła só prima fia inte l'apriłe 2011 e  ła só segonda fia inte'l febraro 2013.

.

Notasion

Categoria: Chitaristi
Categoria:Cantanti canadezi
Categoria:Nasesti inte el 1959